Svartmispel har en østlig utbredelse i Europa med vestgrense i Norge, Danmark (kun Bornholm), Sverige, Polen, Tsjekkia og Slovakia. Den finnes ikke i Finland, selv om den vokser i Karelia og på Kolahalvøya. I Asia finnes den helt østover til stillehavskysten i Russlands fjerne østen. I Norge vokser den i kalkområdet på Sør-Østlandet fra sørlige Østfold og Grenland nord til Ringerike. Den vurderes som nær truet NT på grunn av utbygging i dette tett befolkede området.